KYK: Sneeu val en riviere loop die naweek | Netwerk24
Deur Marelize Barnard 09 September 2018 15:37
Die Bulshoekdam, 8?km stroomaf van die Clanwilliamdam in die Wes-Kaap. Foto: Anna Bothma/Reënval SA/Twitter
Wydverspreide reën regoor die land het die naweek verligting gebring, en in die droogtegeteisterde Oos-Kaap het daar op plekke tot 200 mm binne twee dae geval.
Reënval is gemeet van Kaapstad, regdeur die land tot bo in Polokwane.
Die woonbuurt Stofwolk buite Hankey in die Oos-Kaap was Saterdag onder water. Foto: Jonelda Senekal/Twitter
Swaar sneeu het veroorsaak dat bergpasse soos die Lootsbergpas op die N9 tussen Graaff-Reinet en Middelburg, asook en die Swartbergpas tussen Prins Albert en Oudtshoorn, Saterdag gesluit was. In die Lootsbergpas het daar Saterdag nege vragmotors vasgesit.
Behalwe vir die kwaai sneeu in die Suid- en Oos-Kaap het dit ook swaar gereën. In die 48 uur van Vrydagoggend 08:00 tot Sondagoggend 08:00 het dit ’n volle 200 mm in Joubertina gereën, en 195 mm in die Tsitsikamma.
All this wonderfull water! #Tsitsikamma ??: Tsitsikamma falls Adventure @SAWeatherServic @eNCAWeather @maroelamedia @JoelGuy_ @Weather4Africa @venter_annette @dieCourant @debeer_anika @Letabaherald @AgriWesKaap pic.twitter.com/zsK2d64fyE
Die afloop na Nelson Mandelabaai se hoofopgaardamme, wat kritiek laag was, het reeds begin en die Kougadam was Sondag 13,63% vol.
Die Kleinrivier by Patensie het Saterdag afgekom en die woonbuurt Stofwolk in Hankey is oorstroom. Die Kromrivier by Kareedouw was ook in vloed.
2018-09-07 10h30 Bulshoek dam, about 8 km down stream from Clanwilliam dam Clanwilliam over flowing after goid rain.?? Anna Bothma @eNCA @venter_annette @TeamNews24 @JoelGuy_ @zarsg @AgriWesKaap pic.twitter.com/AlnECRMFlW
Van die hoogste reënvalsyfers wat die naweek gemeet is, is Knysna (100 mm); Plettenbergbaai (120 mm), George (45 mm); Mosselbaai (43 mm); Joubertina (200 mm); Patensie (58 mm) en Tsitsikamma (196 mm). Van dié syfers kan hoër wees wanneer die jongste reënval deur die Suid-Afrikaanse Weerdiens bevestig word.
Between #De Aar and #Beaufort West, Cape, #snow in the track Errol Snr. @eNCA @JoelGuy_ @YouMagazine @TeamNews24 @venter_annette @zarsg pic.twitter.com/SrVBkBbQi0
In KwaZulu-Natal het dit ook wyd gereën en die hoogste reënval is by die Mbazwana-vliegveld (42 mm) gemeet.
Enkele millimeter is ook op verskeie plekke in Gauteng, Mpumalanga, Limpopo en Noordwes aangeteken met die hoogste reënval in Ermelo (14 mm) en Barberton (9 mm).
Dit het ook wyd gereën in die Wes-Kaap met die reën in Villiersdorp (6 mm) en in die opvangsgebiede van die hoofopgaardamme vir Kaapstad wat verdere invloei van water sal beteken aan die einde van die reënseisoen hier.
Kromme river on its way to #Churchhill dam after the #rain courtecy of Clive Wright Photograph shared byGerda Senekal @SAWeatherServic @eNCA @JoelGuy_ @TeamNews24 @SABCNewsOnline @venter_annette pic.twitter.com/n3lIRD2u6y
’n Kameelperd in die sneeu in die Oos-Kaap. Die foto is Saterdag op die Twitter geplaas. Foto: Reënval SA/Twitter
Olifante in die sneeu in die Oos-Kaap op ’n foto wat ook Saterdag op Twitter geplaas is. Foto: Reënval SA/Twitter
Meer oor: Riviere | Sneeu | Reën | Reënvalsyfers